laion/Wikipedia-Exotic huggingface dataset:
רבקה מאיירס

רבקה מאיירס (באנגלית: Rebecca Meyers; נולדה ב-20 בנובמבר 1994 בבולטימור שבמרילנד) היא שחיינית אמריקאית. מאיירס, שנולדה עם תסמונת אשר והיא חירשת מלידה ובעלת לקות ראייה, מתחרה בעבור המשלחת האמריקאית והיא בעלת שש מדליות פאראלימפיות, מהן שלוש מדליות זהב. בשנת 2015 נבחרה לשחיינית השנה הנכה של סווימינג וורלד. מאיירס ערכה את הופעת הבכורה שלו במשחקים הפאראלימפיים במשחקים הפאראלימפיים לונדון (2012) בקטגוריית 13 לבעלי לקות ראייה וזכתה בשתי מדליות, כסף וארד. מדליית כסף, במשחה ל-200 מטר מעורב אישי, בתוצאה של 2:30.13 דקות, אחרי ואלרי גרנד-מייסון מקנדה, שקבעה שיא עולם חדש של 2:27.64 דקות ולפני בת ארצה קלי בצ'רר (2:30.36 דקות) ומדליית ארד, במשחה ל-100 מטר חופשי, בתוצאה של 1:01.90 דקות, אחרי בצ'רר (59.56 שניות) וגרנד-מייסון (1:00.07 דקות). נוסף לכך, היא סיימה במקום חמישי במשחה ל-50 מטר חופשי בתוצאה של 29.21 שניות, ובמשחה ל-100 מטר חזה בו שחתה בזמן של 1:25.97 דקות במקצה המוקדם לא הצליחה להעפיל למשחה הגמר. במשחקים הפאראלימפיים ריו דה ז'ניירו (2016) היא זכתה בארבע מדליות פאראלימפיות, שלוש מדליות זהב ומדליית כסף אחת. מדליות זהב, במשחה ל-100 מטר פרפר בשיא עולם חדש של 1:03.25 דקות, במשחה ל-400 מטר חופשי בשיא עולם חדש של 4:19.59 דקות ובמשחה ל-200 מטר מעורב אישי בתוצאה של 2:24.66 דקות. מדליית כסף, במשחה ל-100 מטר חופשי בתוצאה של 59.77 שניות, אחרי אנה סטסטנקו מאוקראינה (59.19 שניות). מדיה וקבצים בנושא רבקה מאיירס בוויקישיתוף רבקה מאיירס, באתר Swimrankings ביוגרפיה באתר הוועד הפאראלימפי הבינלאומי Women's 200m Ind. Medley - SM13 Women's 100m Freestyle - S13 Women's 50m Freestyle - S13 Women's 100m Breaststroke - SB13 Women's 100m Butterfly - S13 Women's 400m Freestyle - S13 Women's 200m Individual Medley - SM13 Women's 100m Freestyle - S13
עונת 2007/2008 ביורוליג

עונת 2007/2008 ביורוליג הייתה העונה ה-51 של תחרות אירופית לקבוצות כדורסל והשמינית שאורגנה על ידי Euroleague Basketball Company. המשחק הראשון התקיים ב-22 באוקטובר 2007 ותחרות הסתיימה ב-4 במאי 2008. בתחרות השתתפו 24 קבוצות. העונה הסתיימה בניצחון של צסק"א מוסקבה, זה היה הניצחון השישי בתולדות המועדון. רמונאס שישקאוסקאס (ליטא) מצסק"א מוסקבה נבחר לכדורסלן המצטיין של העונה. טרייג'ן לנגדון (ארצות הברית) מצסק"א מוסקבה נבחר לכדורסלן המצטיין של פיינל פור. 24 קבוצות החלו בעונה הסדירה כאשר המשחקים נערכו ב-3 בתים. בשלב הבא, 16 קבוצות התחרו ב-4 בתים. מנצח של כל בית וסגנו קודמו למשחקי רבע הגמר שהתקיימו עד ל-2 ניצחונות. פיינל פור נערך בפלאסיו דה דפורטס דה לה קומונידד דה מדריד, מדריד. מכבי תל אביב השתתפה במשחקי ה-16, סיימה את הבית במקום השני וקודמה לשמינית הגמר. בסופו של דבר היא הגיעה למשחק הגמר, אך הפסידה בו. פירוט התוצאות באתר הליגה תיאור מפורט של העונה משחק הגמר, סרטון באתר יוטיוב
ישראל במשחקים הפאראלימפיים אטלנטה (1996)

משלחת ישראל למשחקים הפאראלימפיים אטלנטה כללה 40 ספורטאים שהתחרו ב-9 ענפים. זיו בר-שירה נחמן וולף יוגב קנזי דותן מישר ברוך מסאמי תקווה אהרוני כנרת וואלך גיל נאור אייל שרטוב שלמה אהרוני זאב גליקמן אליהו עטיה שגיא צוקרמן יצחק בראנס תמי כרמלי עקיבא פרבר רונן אביבי יאיר בן-דור חגי זמיר גיל חבה חיים פיינטוך נסים פרנקו חן צור אליעזר קלינה צבי קרש יהורם בן-חיים אברהם הדסי אליהו חברה דורון שזירי אורי בשה סיוון מור איתי צוק אייל שחר שלום אייגר חנוך בודין רון בולוטין זיו בטר יזהר כהן אוריאל מוזס ערן שמש
גונסלו גדש

גונסלו מנואל גנצ'יניו גֶדֶש (בפורטוגזית: Gonçalo Manuel Ganchinho Guedes; נולד ב-29 בנובמבר 1996) הוא כדורגלן פורטוגזי המשחק בעמדת הקיצוני בקבוצת וולבס מהפרמייר ליג ובנבחרת פורטוגל. גדש גדל במחלקת הנוער של בנפיקה ליסבון. ב-4 בינואר 2015 ערך גדש את הופעת הבכורה שלו בקבוצה הראשונה של המועדון, כשנכנס כמחליף בתוספת הזמן של המחצית השנייה בניצחון 0–3 על פנאפייל במסגרת המחזור ה-15 בליגת העל הפורטוגלית. הוא ערך בעונת 2014/2015, בה זכתה בנפיקה ליסבון באליפות פורטוגל ובגביע הליגה הפורטוגלית, 5 הופעות ליגה בלבד, עם 34 דקות משחק סה"כ. ב-15 בספטמבר 2015 ערך גדש את הופעת הבכורה שלו בליגת האלופות, כששיחק 90 דקות בניצחון 0–2 על אסטנה במסגרת המחזור הראשון של שלב הבתים לעונת 2015/2016. ב-26 בספטמבר הבקיע גדש את שער הבכורה שלו במועדון, שער בדקה ה-67 בניצחון 0–3 על פאסוס די פריירה במסגרת המחזור ה-6 בליגה. 4 ימים לאחר מכן הבקיע גדש את שער הבכורה שלו בליגת האלופות, שער בדקה ה-51 בניצחון 1–2 על אתלטיקו מדריד במסגרת המחזור השני בשלב הבתים. בעונת 2015/2016, עונה נוספת בה זכתה בנפיקה ליסבון בדאבל, ערך גדש 18 הופעות ליגה ו-7 הופעות בליגת האלופות. ב-25 בינואר 2017 חתם גדש בפריז סן-ז'רמן מליגת העל הצרפתית בתמורה ל-30 מיליון יורו. ב-29 בינואר ערך את הופעתו הבכורה בקבוצה בתיקו 1-1 נגד מונקו. ב-1 בספטמבר 2017 הושאל גדש לוולנסיה מליגת העל הספרדית. ב-9 בספטמבר ערך את הופעתו הבכורה בקבוצה בתיקו 0-0 נגד אתלטיקו מדריד. ב-15 באוקטובר הבקיע את שערו הראשון בניצחון 3–6 על ריאל בטיס. ב-27 באוגוסט 2018 חתם גדש בוולנסיה בתמורה ל-40 מיליון יורו. ב-8 באוגוסט 2022 חתם בוולברהמפטון וונדררס מהפרמייר ליג, תמורת 32 מיליון אירו. חמישה ימים לאחר מכן ערך הופעת בכורה בתיקו 0-0 עם פולהאם. ב-20 בינואר 2023 חזר גדש בהשאלה לבנפיקה ליסבון. ב-19 בינואר 2024 הושאל לויאריאל עד לסוף העונה. ב-14 בנובמבר 2015 ערך גדש את הופעת הבכורה שלו בנבחרת פורטוגל, כששיחק 81 דקות בהפסד 0–1 לנבחרת רוסיה במשחק ידידות. 3 ימים לאחר מכן ערך הופעה נוספת, כשנכנס כמחליף בדקה ה-63 בניצחון 0–2 על נבחרת לוקסמבורג במשחק ידידות. ב-10 בנובמבר 2017 הבקיע את שערו הראשון בנבחרת בניצחון 0–3 על ערב הסעודית. ב-9 ביוני 2019 כבש את השער היחיד בניצחון נבחרתו 1–0 על נבחרת הולנד בגמר ליגת האומות 2018/2019. בנפיקה אליפות פורטוגל (3): 2014/2015, 2015/2016, 2023/2024 גביע הליגה הפורטוגלית (2): 2014/2015, 2015/2016 הסופר קאפ הפורטוגלי (1): 2016 פריז סן-ז'רמן הגביע הצרפתי (1): 2016/2017 גביע האלופים הצרפתי (1): 2017 ולנסיה גביע המלך הספרדי (1): 2019 נבחרת פורטוגל ליגת האומות (1): 2018/2019 מדיה וקבצים בנושא גונסלו גדש בוויקישיתוף גונסלו גדש, ברשת החברתית אינסטגרם גונסלו גדש, באתר Transfermarkt גונסלו גדש, באתר Soccerway גונסלו גדש, באתר BDFutbol גונסלו גדש, באתר WorldFootball.net גונסלו גדש, באתר National Football Teams גונסלו גדש, באתר FootballDatabase.eu גונסלו גדש, באתר ESPN
צופים בגלות

צופים בגלות, המכונה גם Scouts-in-Exteris, הם שבטים/קבוצות של צופים וצופות שהוקמו מחוץ למדינת המוצא שלהם כתוצאה ממלחמה ושינויי ממשל. אין לטעות בין המושג הזה לבין סניפים בחו"ל של צופים עבור בני-נוער שהוריהם מוצבים במדינות שונות בשל הצבה צבאית או עסקית, כגון צופי צבר של תנועת הצופים העבריים בישראל. מעת לעת במשך קיומה, תנועת הצופים דוכאה על ידי שינויים בממשלה, בדרך כלל כאשר משטר אוטוריטרי עלה לשלטון, כמו בתקופה האחרונה במדינות קובה, לאוס, מיאנמר והרפובליקה העממית של סין. בוויקטוריה, אוסטרליה קיים ארגון הצופים והצופות האתני של ויקטוריה (ESGAV), אשר כולל שבעה לאומים אירופאים והוא מפעיל מחנה שנתי חניכי הצופים באוסטרליה. במדינות רבות בעולם, כגון צופי ארצות הברית, קבוצות צופים בגלות מתפקדות כיחידות צופים בתוך ארגון הצופים המארח של אותה מדינה. יש קבוצות "צופים בגלות" אסטוניות בניו יורק וצופים ארמנים בקליפורניה, הפועלים תחת ההנהגה המקומית של תנועת הצופים של אמריקה. בגרמניה ישנה האחווה הצופית אשר נוסדה על ידי צופים וצופות מאפגניסטן, בשם De Afghanistan Zarandoi Tolana-Afghanische Pfadfinder Organisation (אגודת צופי אפגניסטן), המזוהה עם Verband Deutscher Altpfadfindergilden e.V. (אחוות גילדות צופי גרמניה לשעבר), חברה באיגוד הבינלאומי של הצופים והצופות. יו"ר האחווה הצופית הוא סעיד חביב, סגן הנשיא לשעבר של ארגון צופי אפגניסטן. לקבוצות הצופים בגלות, הפועלים רבות למען הקהילה מחוץ למולדתם, יש לפעמים כעס על כך שהם לא הוכרו על ידי הארגון העולמי של תנועת הצופים במהלך התקופות הטוטליטריות של מדינותיהן. לכן, קבוצות כאלה מחוזרות בגלוי להצטרפות לפדרציה העולמית של צופים עצמאיים (WFIS). תנועת הצופים: ארגונים בינלאומיים Victor M. Alexieff (בספטמבר 1982). "The Other Ones - Scouts in Exile". SOSSI Journal. XXXVII (9). {{cite journal}}: (עזרה) The Undaunted (אנגלית): פייט ג' קרונברג - ספר על תנועת הצופים במרכז ומזרח אירופה, אשר שמרו את הצופים עם רוח חיים למרות דיכוי, רדיפה, במשך עשורים רבים, והצליחו להחיות את תנועת הצופים בהזדמנות המוקדמת ביותר. 200 סמלים ותגים, 420 עמודים. The Undaunted II (אנגלית): פייט ג ' יי קרונברג - המשכו של הספר הראשון, מציג את אלבניה, אסטוניה, ליטא, וייטנאם, 94 עמודים. Kroonenberg, Piet J. (1998). The Undaunted - The Survival and Revival of Scouting in Central and Eastern Europe. Geneva: Oriole International Publications. pp. 29–30, 41–48. ISBN 2-88052-003-7. ריגה (102) סקאוט הקבוצה "De Afghanistan Zarandoi Tolana- Afghanische Pfadfinder Organisation" (בגרמנית). נבדק ב-2007-12-15. "Afghanische Altpfadfindergilde" (בגרמנית). נבדק ב-2007-12-15. "Afghanischer Pfadfinderverein" (בגרמנית). Verband Deutscher Altpfadfindergilden e.V. אורכב מ-המקור ב-2010-12-30. נבדק ב-2010-03-10.
יצחק בראנס

יצחק (איציק) בראנס הוא ספורטאי פאראלימפי ישראלי ויושב ראש מועדון כדורת הדשא לעיוורים ברעננה. בראנס היה מראשוני שחקני כדורת דשא לעיוורים בישראל. בשנים 1994, 1995, 1999, 2000, 2001, 2004 ו-2006 זכה בתואר אלוף ישראל לדרגת נכות B1. ב-1993 יצא להתחרות באליפות העולם וזכה במדליית הכסף בתחרות הזוגות. במסגרת אליפויות העולם הבאות חזר וקצר הישגים (מדליות כסף באליפות העולם לשנת 2005 ו-2011 ומדליות ארד בשנים 2001–2002). במדליית הארד באליפות העולם 2002 זכה במסגרת תחרות יחידים. בשנת 1996 השתתף במשחקים הפאראלימפיים באטלנטה וזכה במדליית ארד. בשנים 2000 ו-2006 זכה בתואר "ספורטאי השנה" ובשנת 2008 בתואר "ספורטאי העשור" באירוע שקיים משרד התרבות והספורט. פירוט השתתפותו בתחרויות המשחקים הפאראלימפיים באתר הרשמי של IPC (באנגלית)
אברהם שטרויך

אברהם שטרויך הוא ספורטאי ספורט נכים לשעבר, אלוף פאראלימפי בעל שיאי עולם ושיאים פאראלימפיים. שטרויך, חבר קיבוץ געש, משותק בפלג גופו התחתון והחל באימוני הרמת משקולות במרכז הספורט לנכים ברמת גן. באליפות ישראל להרמת משקולות לנכים שהתקיימה ב-1974 שבר באופן משמעותי את השיא הקודם, אשר עמד על 140 ק"ג, וקבע הישג של 153 ק"ג. במשחקים הפאראלימפיים טורונטו (1976) וזכה במדליית זהב על הרמת 207.5 ק"ג למשקל קל-כבד. בשנים הבאות החזיק באליפות אירופה ובאליפות העולם. ב-1976 קבע שיא עולם חדש בקטגוריית משקל קל-כבד עם הרמת 207.5 ק"ג. במשחקים הפאראלימפיים ארנהם (1980) קבע שיא עולם ושיא אולימפי חדש עם הרמת 230 ק"ג וזכה שוב במדליית זהב. במשחקים הפאראלימפיים ניו יורק וסטוק מנדוויל (1984) זכה במדליית זהב שלישית ובמשחקים הפאראלימפיים סיאול (1988) זכה במדליית זהב רביעית עם הרמת 200 ק"ג בקטגוריית המשקל 95 ק"ג. את הופעתו האחרונה במשחקים הפאראלימפיים עשה בברצלונה (1992) ובה זכה במדליית כסף עם הרמת 222.5 ק"ג. פירוט השתתפותו בתחרויות המשחקים הפאראלימפיים באתר הרשמי של IPC (באנגלית)
דוד יעקובוביץ'

דוד יעקובוביץ' (דובצ'ק) (נולד ב-1948) הוא רץ מרתון פאראלימפי ישראלי. נולד בצ'כיה וב-1964 עלה לישראל. בנעוריו היה שחקן הוקי קרח ואצן למרחקים קצרים. בישראל התגייס לצה"ל ושירת במחלקת חבלנים. באוגוסט 1968 עסק בפעילות מבצעית לחימוש מוקשים בגבול ירדן ונפצע מפיצוץ. יעקובוביץ' נשרף בפלג גופו העליון ואיבד את יכולת הראייה. ב-1976 החל בשגרת אימוני ריצה. במשחקים הפאראלימפיים ארנהם (1980) זכה במדליית ארד בקרב חמש. נוסף לכך, הוא סיים במקום 12 בריצת 1500 מטר, במקום 19 בריצת 60 מטר והשתתף בריצת 400 מטר בשלב המוקדמות. במשחקים הפאראלימפיים ניו יורק וסטוק מנדוויל (1984) התחרה ללא הצלחה בארבעה מקצי ריצה. במשחקים הפאראלימפיים סיאול (1988) זכה במדליית כסף בריצת מרתון. יעקובוביץ' בעל תואר שני בהיסטוריה, נשוי ואב לארבעה ילדים. הוא חבר מועדון רצי איילות וסיפורו מתועד בסרט הדוקומנטרי "דובצ'ק רץ למרחקים ארוכים" בבימויה של נעמי לבנטל. בנו אורן יעקובוביץ' היה אלוף ישראל בריצת 400 מטר משוכות. פירוט השתתפותו בתחרויות המשחקים הפאראלימפיים באתר הרשמי של IPC (באנגלית)
לזלי ג'ונס

האם התכוונתם ל... לזלי ג'ונס (כדורגלן) – שחקן ומאמן כדורגל ולשי לזלי ג'ונס (שחקנית) – קומיקאית ושחקנית, ידועה כחברת צוות סאטרדיי נייט לייב וכוכבת מכסחות השדים
קבוצת הארמיות הראשונה

קבוצת הארמיות הראשונה (באנגלית: First United States Army Group בראשי תיבות: FUSAG) הייתה קבוצת ארמיות של צבא ארצות הברית, אשר הוקמה לקראת מבצע פורטיטיוד, ומטרתה הייתה להטעות את הגרמנים ולגרום להם לחשוב כי בעלות הברית מתכננות נחיתה בפה-דה-קאלה, ובכך להפחית את מוכנותם לקראת הפלישה לנורמנדי. כיוון שיועדה להטעיה בלבד, הקבוצה כללה יחידות אמיתיות ומומצאות גם יחד. כהכנה לקראת הפלישה לנורמנדי, חפצו בעלות הברית להפחית את המוכנות של כוחות הוורמאכט בגזרת נורמנדי. לשם כך ניזום מבצע הונאה צבאית בשם "מבצע פורטיטיוד", אשר נחלק לשתי גזרות, "צפון" ו"דרום". מבצע פורטיטיוד צפון, נועד לגרום לגרמנים להאמין שבעלות הברית מתכננות התקפה על נורווגיה, בעוד מבצע פורטיטיוד דרום, אשר כונה גם מבצע כספית, נועד לגרום להם להאמין שהן פותחות בהתקפה בפה-דה-קאלה. לצורך מבצע כספית, הוקמה בלונדון בשנת 1943 קבוצת הארמיות הראשונה, אשר התפרסמה יותר בראשי התיבות של שמה באנגלית: FUSAG. כמפקד הראשון של הקבוצה מונה עומר בראדלי, אולם בהמשך הועבר בראדלי יחד עם כל קציני המטה כדי לפקד על קבוצת הארמיות ה-12, ובמקומו מונה ג'ורג' פטון. אייזנהאואר בחר בפטון לפקד על קבוצת הארמיות הראשונה בין היתר מפני שהגרמנים ראו בו את המצביא הטוב ביותר של בעלות הברית המערביות, והמוניטין שלו חיזק את הנחת הגרמנים כי הוא ינהיג את המתקפה. באופן רשמי באותה תקופה היה פטון מפוטר בשל "תקרית הסטירות". המטה הכללי של הקבוצה היה בדובר בדרום מזרח אנגליה, מול פה-דה-קאלה. שתי ארמיות דמה הוקמו והוכפפו לקבוצה. הארמייה הרביעית של הצבא הבריטי הוצבה בסקוטלנד, והגרמנים האמינו שמטרתה היא נורווגיה. בחודשים שקדמו לפלישה הוחלפו שדרים אלחוטיים בדרגת הצפנה נמוכה, ויצרו את הרושם שהארמייה אמיתית. כמו כן הוקמו בידי המטכ"ל האמריקני הארמייה ה-14, אשר כמפקדה מונה ג'ון לוקס (לימים מפקד הארמייה ה-15), והארמייה התשיעית שלימים הפכה לאמתית. הקבוצה כללה קורפוסים ודיוויזיות מבוימים ואמתיים כאחד. היא כללה טנקי דמה שנעשו מעיסת נייר וגומי, מפקדות מדומות, נחתות דמה, ומטבחי שדה שפלטו עשן. בנוסף, מספר ההפצצות והסיור על קאלה היו כפולות ממספרן בשמי נורמנדי. הקבוצה המשיכה "להתקיים" גם לאחר שהפלישה החלה והגרמנים כבר הבינו את המצב לאשורו. היא "פורקה" רק לקראת סוף שנת 1944. הארמייה הרביעית (בריטניה) הדיוויזיה המוטסת ה-2 (בריטניה) - מזויפת הקורפוס ה-7 (בריטניה) - אמיתי הדיוויזיה ה-55 (ארצות הברית) - מזויפת הוצבה כביכול באיסלנד הדיוויזיה ה-80 (בריטניה) - הייתה עוד בתהליכי אימונים פלוגות הריינג'רס ה-7 ה-9 וה-10 (ארצות הברית) - מזויפות הקורפוס ה-2 (בריטניה) - אמיתי הארמייה ה-14 (ארצות הברית) הדיוויזיה המוטסת ה-9 (ארצות הברית) - מזויפת הדיוויזיה המוטסת ה-21 (ארצות הברית) - מזויפת הקורפוס ה-33 (ארצות הברית) - מזויף הדיוויזיה ה-11 (ארצות הברית) - אמיתית מבחינה היסטורית, בפועל לא קיימת הדיוויזיה ה-48 (ארצות הברית) - מזויפת, לאחר המלחמה הוקמה באמת דיוויזיית השריון ה-25 (ארצות הברית) - מזויפת הקורפוס ה-37 (ארצות הברית) - מזויף הדיוויזיה ה-17 (ארצות הברית) - אמיתית מבחינה היסטורית, בפועל לא קיימת הדיוויזיה ה-59 (ארצות הברית) - מזויפת הארמייה התשיעית (ארצות הברית) - בהמשך הוקמה במציאות קבוצת הארמיות הראשונה (באנגלית)
הארמייה ה-14 (ארצות הברית)

הארמייה ה-14 של צבא ארצות הברית הייתה ארמייה אמריקאית אשר הוקמה לקראת מבצע פורטיטיוד, ומטרתה הייתה להטעות את הגרמנים ולגרום להם לחשוב כי בעלות הברית מתכננות נחיתה בפה-דה-קאלה, ובכך להפחית את מוכנותם לקראת הפלישה לנורמנדי. כיוון שיועדה להטעיה בלבד, הארמייה הייתה למעשה בדיונית, ויחידותיה לא היו קיימות במציאות. כהכנה לקראת הפלישה לנורמנדי, חפצו בעלות הברית להפחית את המוכנות של כוחות הוורמאכט בגזרת נורמנדי. לשם כך ניזום מבצע הונאה בשם "מבצע פורטיטיוד", אשר נחלק לשתי גזרות, "צפון" ו"דרום". מבצע פורטיטיוד צפון, נועד לגרום לגרמנים להאמין שבעלות הברית מתכננות התקפה על נורווגיה, בעוד מבצע פורטיטיוד דרום, אשר כונה גם מבצע כספית, נועד לגרום להם להאמין שהן פותחות בהתקפה בפה-דה-קאלה. לצורך מבצע כספית, הוקמה בלונדון בשנת 1943 קבוצת הארמיות הראשונה בדובר בדרום מזרח אנגליה, מול פה-דה-קאלה. הקבוצה הורכבה משתי ארמיות דמה - הארמייה הרביעית (בריטניה) והארמייה ה-14, שכמפקדה מונה ג'ון לוקאס. היא כללה טנקי דמה שנעשו מעיסת נייר וגומי, מפקדות מדומות, נחתות דמה, ומטבחי שדה שפלטו עשן. בנוסף, מספר ההפצצות והסיור על קאלה היו כפולות ממספרן בשמי נורמנדי. בעלות הברית הגבירו את הרושם שהארמייה אמיתית על ידי מסרים שהועברו אל הגרמנים בידי סוכנים כפולים. אחד מאותם סוכנים תיאר את הארמייה ה-14 כארמייה המורכבת ברובה מגנגסטרים צמאי דם אשר אינם לוקחים שבויים ושוחררו מבתי הכלא רק כדי לקחת חלק בלחימה. הארמייה המשיכה "להתקיים" גם לאחר שהפלישה החלה והגרמנים כבר הבינו את המצב לאשורו. היא "פורקה" רק לקראת סוף שנת 1944. הדיוויזיה המוטסת ה-9 (ארצות הברית) - מזויפת הדיוויזיה המוטסת ה-21 (ארצות הברית) - מזויפת הקורפוס ה-33 (ארצות הברית) - מזויף הדיוויזיה ה-11 (ארצות הברית) - אמיתית מבחינה היסטורית, בפועל לא קיימת הדיוויזיה ה-48 (ארצות הברית) - מזויפת, לאחר המלחמה הוקמה באמת דיוויזיית השריון ה-25 (ארצות הברית) - מזויפת הקורפוס ה-37 (ארצות הברית) - מזויף הדיוויזיה ה-17 (ארצות הברית) - אמיתית מבחינה היסטורית, בפועל לא קיימת הדיוויזיה ה-59 (ארצות הברית) - מזויפת
קבוצת הארמיות ה-11

קבוצת הארמיות ה-11 הייתה קבוצת ארמיות של צבא בריטניה אשר לחמה בזירה הדרום-מזרח אסייתית במלחמת העולם השנייה. למרות שלהלכה הייתה בריטית, הרי שהקבוצה כללה גם יחידות מצבא הודו הבריטית, ממושבותיה של בריטניה באפריקה, מהרפובליקה הסינית ומארצות הברית. הקבוצה הוקמה בנובמבר 1943 וכמפקדה הראשון מונה ג'ורג' גיפארד שהיה לפני כן המפקד של פיקוד אפריקה המערבית. מטה הקבוצה היה בתחילה בניו דלהי שבהודו הבריטית ובהמשך הועבר לקאנדי שבציילון. הקבוצה הורכבה מהארמייה ה-14 בפיקודו של ויליאם סלים וארמיית ציילון, וכן מכוח סיני-אמריקאי בפיקודו של ג'וזף סטילוול. הקורפוס ההודי ה-33 שהיה עוד בתהליכי אימון, הוכפף תחת פיקוד הקבוצה לצורך משימות ספציפיות. תפקידה העיקרי של הקבוצה הייתה הגנה על הודו מפני צבא האימפריה היפנית. בתחילת 1944, כוחות הקבוצה החלו לנוע לכיוון דרום-מזרח כדי לשחרר את האזורים שנכבשו על ידי היפנים, כתגובה לכך הצבא היפני החל במתקפות נגד לאורך החזית באזורי בורמה וצפון-מזרח הודו. הקבוצה נחלה ניצחון על היפנים בקרב ארקאן. בנובמבר 1944 פורקה הקבוצה ועל בסיסה הוקם פיקוד כוחות היבשה של בעלות הברית בדרום מזרח אסיה (ALFSEA), אשר במסגרתו לחמו הכוחות הבריטיים והאמריקאיים בזירה זו עד סיום המלחמה. ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
ויטולו

ויקטור מאצ'ין פרס (בספרדית: Víctor Machín Pérez, נולד ב-2 בנובמבר 1989 בלאס פאלמס שבספרד) הידוע בעיקר בכינויו ויטולו (Vitolo), הוא כדורגלן ספרדי המשחק בעמדת הקיצוני. ויטולו התחיל את הקריירה שלו במחלקת הנוער של לאס פאלמס ובגיל 19 הצטרף לקבוצת המילואים. ב-28 באוגוסט 2010 ערך את הופעת הבכורה שלו בקבוצה הראשונה בניצחון 2–3 נגד ז'ימנסטיק טרגונה. ב-11 בספטמבר 2010 הבקיע את שער הבכורה שלו בקבוצה בניצחון 1–4 נגד אלקורקון. ב-27 בנובמבר 2010 קרע את הרצועה הצולבת וגמר את העונה. אחרי שהחלים מהפציעה חזר ויטולו להרכב של פאלמס. את עונת 2012/2013 סיים כמלך שערי הקבוצה עם 15 שערים. ב-28 ביוני 2013 חתם בסביליה מהליגה הראשונה. ב-18 באוגוסט 2013 ערך את הופעת הבכורה שלו בסביליה בהפסד 1–3 לאתלטיקו מדריד. ב-10 בנובמבר באותה עונה כבש את שער הבכורה שלו בניצחון 1–3 נגד אספניול. בעונתו הראשונה בסביליה שיחק 45 משחקים בכל המסגרות וכבש גם 8 שערים כאשר 4 מתוכן כבש במסגרת הליגה האירופית בה זכתה סביליה בסיום העונה, לאחר ניצחון במשחק הגמר על בנפיקה ליסבון. ב-12 במרץ 2015 הבקיע אחרי 13 שניות במשחק הניצחון 1–3 נגד ויאריאל שהוא גם השער המהיר ביותר שנכבש במסגרת אירופאית אי פעם. באותו חודש גם נבחר לכדורגלן החודש בליגה הספרדית. בתום העונה זכה פעם נוספת עם סביליה בליגה האירופית, לאחר ניצחון 2–3 על דניפרו במשחק הגמר. ויטולו בישל את שער הניצחון לקרלוס באקה כרבע שעה לסיום. עונה לאחר מכן שוב פתח בהרכב סביליה לגמר הליגה האירופית 2016, בו גברה 1–3 על ליברפול. ויטולו בישל לקוקה את השער השני של סביליה במשחק. ב-12 ביולי 2017 חתם באתלטיקו מדריד והושאל לקבוצת נעוריו לאס פאלמס בעקבות העונש שפיפ"א השיתה על אתלטיקו האוסר עליה להחתים שחקנים עד ינואר 2018. בינואר 2018 ויטולו חתם רשמית באתלטיקו מדריד. ב-4 ביולי 2021 הושאל לחטאפה. ב-21 ביולי 2022 חזר ויטולו בהשאלה ללאס פאלמאס. ב-20 במרץ 2015 זומן לראשונה לסגל נבחרת ספרד לקראת המשחקים נגד אוקראינה והולנד. כעבור 11 ימים ערך את הופעת הבכורה שלו בנבחרת בהפסד 0–2 להולנד. ב-5 בספטמבר 2016 הבקיע את שער הבכורה שלו בנבחרת בניצחון 0–8 נגד ליכטנשטיין במסגרת מוקדמות מונדיאל 2018. סביליה הליגה האירופית: 2013/2014, 2014/2015, 2015/2016 אתלטיקו מדריד הליגה האירופית: 2017/2018 הסופר קאפ האירופי: 2018 לה ליגה: 2020/2021 ויטולו, באתר Transfermarkt ויטולו, באתר Soccerway ויטולו, באתר BDFutbol ויטולו, באתר WorldFootball.net ויטולו, באתר National Football Teams ויטולו, באתר FootballDatabase.eu
הופ (ארקנסו)

הופ (באנגלית: Hope) היא עיר במדינת ארקנסו בארצות הברית. היא משמשת כמושב מחוז האמפסטד. בעיר נולדו הנשיא ה-42 של ארצות הברית ביל קלינטון, מושל ארקנסו לשעבר מייק האקבי ובתו, מושלת ארקנסו הנוכחית שרה האקבי סנדרס. מדיה וקבצים בנושא הופ בוויקישיתוף אתר האינטרנט הרשמי של הופ (באנגלית) הופ, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
מרדכי אוירבך

הרב מרדכי אוירבך (נולד בג' באדר ה'תש"ב, מרץ 1942) הוא רב קהילת "אביר יעקב", ראש ישיבת הליכות שלמה בתל אביב ונשיא המרכז הארצי לטהרת המשפחה. נולד באדר תש"ב בשכונת שערי חסד בירושלים לרב שלמה זלמן אוירבך ולרבנית חיה רבקה. נישא לבתו של הרב אהרן למברגר (נכדת האדמו"ר מקופיטשניץ), ומאז נישואיו מתגורר בתל אביב. במשך השנים התגבשה סביבו קהילה של חוזרים בתשובה במרכז תל אביב. הרב מוסר שיעורים בימות השבוע במרכז הקהילה, ובשבתות בבית מדרשו לאחר התפילה. הרב משמש מכוון הדרך של ארגון "טהרת המשפחה" וכן של הסמינר הירושלמי לבנות "אוהל רבקה" ותלמוד התורה החסידי "חכמת שלמה" בירושלים. אחרי פטירתו של האדמו"ר מסדיגורה "האביר יעקב" בה' בטבת תשכ"א, 24 בדצמבר 1960, ללא ילדים שהשאיר אחריו, נשאר בית מדרשו ללא רב, ולאחר חתונתו של אוירבך עם נכדת האדמו"ר מקופיטשניץ הוא מונה על ידי אדמו"רי רוז'ין לרבה של קהילת "אביר יעקב" סדיגורה תל אביב. בין אחיו: הרב שמואל אוירבך (שהיה מנהיג הפלג הירושלמי בציבור הליטאי), הרב אברהם דב אוירבך והרב עזריאל אוירבך רבה של שכונת בית וגן בירושלים. גיסיו הם, הרב זלמן נחמיה גולדברג חבר בית הדין הרבני הגדול, הרב יהודה טרגר, והרב יצחק ירוחם בורודיאנסקי משגיח ישיבת קול תורה.כ"ג לרבי שלמה זלמן אוירבך זצ"ל, באתר כל הזמן, ‏4 במרץ 2018 בנו אהרן הוא חתנו של הרב אליהו שטרנבוך ראב"ד אנטוורפן. בן נוסף, חיים לייב, הוא חתנו של האדמו"ר מסלונים. חתנו, הרב אברהם נתן בורנשטיין (בנו של הרב מנחם שלמה בורנשטיין האדמו"ר מסוכטשוב ראדומסק ורבה של שכונת יד אליהו), הוא רב בית הכנסת של חסידות ראדומסק בבני ברק ולעיתים מכונה האדמו"ר מראדומסק. חתן נוסף הוא הרב יוסף מאיר פלדמן, מרבני ישיבת "תורת חיים" של חסידות ויז'ניץ באלעד. לדעתו בעלי תשובה צריכים להמשיך לעבוד במקצוע שעבדו בו: ”הגישה שלי היתה להכניס את הבעלי תשובה לעמלה של תורה. להפוך לבני תורה, אבל כל אחד עם המקצוע שהוא עובד ימשיך לעבוד, ויש כאלה שצריכים להקדיש את עצמם לגמרי לתורה. גם פרנסה צריך, ואנשים שיש להם יכולות להתפרנס עובדים, ובזמן הפנוי יושבים בבית המדרש ולומדים. גידול הילדים דורש פרנסה.”. דרכו היא שלא לבנות תבניות שאליהן יש "להכניס" את בעלי התשובה: ”באופן כללי אין לי "מתכון" או חוברת הדרכה איך לנהל קהילה של בעלי תשובה. אני רגיל לכבד דעות של אנשים, זה האופי שלי, ואת הטבע של בני אדם. אני לא יוצר איזה "שטנץ". (יש בזה גם חסרונות…). לא שכל אחד עושה ככל העולה על רוחו. יש מרות מסויימת במקום הזה, אבל יותר נותנים לכל אחד ללכת כפי דרכו, "ללכת נגד רוחו של אחד ואחד"., זו הגישה, עם הכוונה. כמובן, על דרך התורה וההלכה, בלי לסטות ימין ושמאל מהשולחן ערוך, זה פשוט, אבל כל אחד מתבטא באופן שלו” איז'ו ליבוביץ' - שחקן, במאי ומחזאי אורי מלמד - מבקר מסעדות, סטנדאפיסט ומוזיקאי רמה בורשטין - במאית ותסריטאית וסופרת קהילת "אביר יעקב" תל אביב בראשות הרב מרדכי אוירבך באתר ארגון "מענה" מובאות מדבריו על אביו באתר ישיבה מהרס וחורבן להתחדשות וטהרה – נחנך מקווה טהרה מפואר ביישוב 'בני דקלים', באתר JDN יונתן ניצן והרב מרדכי אוירבך, בשירת שומר ישראל, באתר JDN אבינועם קוטשר, ‏להיפרד מהגרז"ן: גדול הדור שלא הוכר, בעיתון מקור ראשון, 23 באוגוסט 2020 רש"י ספר במדבר, פרק כ"ז, פסוק י"ח מתוך ראיון, באתר "מענה"
חיים יצחק בלוך

הרב חיים יצחק בלוך (בכתיב יידי: בלאָך; כ"א בתשרי תרכ"ה – ז' באדר ב' תש"ח) היה רב ליטאי אמריקאי, שימש כרבן של פלונגיאן ובויסק בליטא ובלטביה ולאחר מכן בג'רזי סיטי בניו ג'רזי שבארצות הברית. כיהן כסגן נשיא אגודת הרבנים באמריקה ונשיא כבוד של האגודה ומראשי ועד ההצלה. נולד בעיר פלונגיאן בפלך קובנה שבליטא, לרב חנוך זונדל בלוך שהיה מצאצאי השל"ה. בילדותו למד אצל הסבא מקלם בישיבת קלם ששכנה בעיירה גרובין. בשנת תרמ"ג עבר ללמוד בישיבת וולוז'ין אצל הרב חיים סולובייצ'יק. הרב סולובייצ'יק והרב אליעזר גורדון סמכו אותו לרבנות. בשנת ה'תרמ״ח נשא את חנה, בתו של הרב אברהם שמיד מטלז. לאחר נישואיו התגורר בעיר הולדתו פלונגיאן ובשנת תרנ״ד ייסד בה ישיבה. לאחר מספר שנים נתמנה לרב העיר והחזיק בפקיד זה עד שנת תרס"ז. לאחר מכן מונה לרבה של הרשמי העיר בויסק כממלא מקומו של הרב אברהם יצחק הכהן קוק שעלה לארץ ישראל. בשנות מלחמת העולם הראשונה נדד לרוסיה ובשנת ה'תר״פ חזר לבויסק. בשנת תרפ"ב נסע לארצות הברית לבקר את בניו ונעתר לבקשת קהילת ״אגודת שלום״ בג'רזי סיטי שבניו ג'רזי, לכהן כרבם. תפקיד זה נשא עד לפטירתו. שימש כנשיא כבוד של אגודת הרבנים של אמריקה וקנדה. היה גזבר של קרן עזרת תורה שהגישה סיוע כלכלי לבני ישיבות בארצות הברית ובארץ ישראל. נפטר בז' באדר ב' תש"ח ונקבר בבית הקברות היהודי ריברסייד בניו ג'רזי (אנ'). דברי חיב"ה (ראשי תיבות של שמו חיים יצחק בלוך הכהן) על חידושי הריטב״א על מסכתות מכות, מגילה ומועד קטן (יצא בניו יורק בין השנים תרצ״ה - תש״א) שיעורי הלכה - שיעורים שמסר בישיבתו בפלונגיאן. אשר זלקא ראנד (עורך), "הרב ר' חיים יצחק הכהן בלאך ז"ל", תולדות אנשי שם ח"א, ניו יורק, תש"י, עמ' 9–10, באתר היברובוקס לוי אווצינסקי, תולדות ישיבת היהודים בקורלנד, פיוטרקוב תרס"ח קברו בבית הקברות ריברסייד בניו ג'רזי חיים יצחק בן חנוך זונדל בלוך (1864-1948), דף שער בספרייה הלאומית חיים יצחק בלוך, בלקסיקון הספרות העברית החדשה ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.